Deivids Vons
Deivids Ouens Vons (angļu: David Owen Vaughan; dzimis 1983. gada 18. februārī) ir Velsas bijušais futbolists, spēlējis pussarga pozīcijā, pārstāvējis Velsas futbola izlasi. Savas karjeras laikā pārstāvējis Anglijas komandas Crewe Alexandra, Blackpool, Sunderland, Nottingham Forest, Notts County, kā arī Spānijas komandu Real Sociedad. Velsas futbola izlasi pārstāvējis no 2003. līdz 2016. gadam, kopumā aizvadot 42 mačus un gūstot vienus vārtus. Pārstāvējis izlasi 2016. gada Eiropas čempionātā.